סבסטיאן קורץ

סבסטיאן קורץ (בגרמנית: Sebastian Kurz; נולד ב-27 באוגוסט 1986) הוא פוליטיקאי אוסטרי, שכיהן כקנצלר אוסטריה וכיושב ראש מפלגת העם האוסטרית (ÖVP). הודיע על התפטרותו לאחר שפורסמה מעורבותו בפרשת אי אמירת אמת בפרלמנט. קורץ נולד ב-27 באוגוסט 1986 בווינה, אוסטריה, לאב מהנדס ולאם מורה. הוא סיים את לימודיו ב-2004 והמשיך לשירות בצבא האוסטרי. לאחר שחרורו עבד במשרד עורכי דין במקביל ללימודיו בפקולטה למשפטים באוניברסיטת וינה, אם כי פרש מלימודיו בהמשך לטובת הקריירה הפוליטית שלו. קורץ מתגורר בווינה עם סוזן תייר, בת זוגו מנעוריו. ביולי 2021 פרסם באינסטגרם על הריונה, ובסוף נובמבר נולד בנו הבכור, קונסטנטין. ב-2009 נבחר קורץ ליו"ר אגף הצעירים במפלגת העם האוסטרית, ובין השנים 2010–2011 היה חבר במועצת העיר וינה. באפריל 2011 מונה לאחראי במשרד הפנים על שילוב המהגרים בחברה. בבחירות שנערכו ב-2013 נבחר לכהן כחבר פרלמנט, ובדצמבר 2013, עם הקמת ממשלת האחדות בין המפלגה הסוציאל-דמוקרטית ומפלגת העם, מונה לשר החוץ במקומו של מיכאל שפינדלגר. בנוסף לתיק החוץ, צורף לתחומי אחריותו גם נושא שילוב המהגרים בחברה, נושא שבו עסק בתפקידו הקודם במשרד הפנים. בהשבעתו לתפקיד, והוא בן 27 בלבד, היה קורץ שר החוץ הצעיר ביותר באיחוד האירופי. במאי 2017 התפטר יושב ראש מפלגת העם, ריינהולד מיטרלהנר, וקורץ הפך למנהיג בפועל. מיד לאחר מכן הוא פירק את הקואליציה עם הסוציאל-דמוקרטים וכפה את הקדמת הבחירות ל-15 באוקטובר. בוועידת המפלגה שהתקיימה בלינץ ב-1 ביולי 2017 נבחר קורץ ברוב של יותר מ-98% לראשות המפלגה, ואושר הליך להגדלת סמכויותיו של היו"ר. באוקטובר 2017 הוביל את מפלגתו לניצחון בבחירות, כשהמפלגה קיבלה יותר מ-30% מהקולות. ב-18 בדצמבר הקים ממשלה ביחד עם מפלגת החירות האוסטרית ומונה לקנצלר. במאי 2019 התפוצצה פרשת איביזה (אנ'), במסגרתה נחשף סרטון בו נראה היינץ כריסטיאן שטראכה, סגנו של קורץ מטעם מפלגת החירות, מציע חוזים ממשלתיים לאחייניתו של אוליגרך רוסי תמורת תמיכה כספית במפלגתו, והשתלטות על עיתון והטייתו לטובת מפלגת החירות. בעקבות החשיפה התפטר שטראכה מכל תפקידיו, וב-19 במאי הודיע קורץ על פירוק הקואליציה ועל בחירות בזק בספטמבר. ב-27 במאי 2019 הפסיד קורץ בהצעת אי-אמון שהוגשה על ידי הסוציאל-דמוקרטים ונתמכה על ידי מפלגת החירות האוסטרית במועצה הלאומית של אוסטריה, הבית התחתון של הפרלמנט האוסטרי, והוא סיים את כהונתו. בעקבות הצבעה ב-3 ביוני מינה נשיא אוסטריה, אלכסנדר ואן דר בלן, את נשיאת בית המשפט החוקתי בריגיטה בירליין לקנצלרית זמנית עד הבחירות. בבחירות חדשות שנערכו ב-29 בספטמבר 2019 קיבלה מפלגתו של קורץ יותר מ-37% מהקולות והייתה המפלגה הגדולה בפרלמנט בפער ניכר. לאחר מספר חודשים של משא ומתן עם מפלגות נוספות, ארגן קורץ קואליציה חסרת תקדים בהיסטוריה האוסטרית, של מפלגת העם ביחד עם מפלגת הירוקים בראשות ורנר קוגלר, מפלגה שביקרה רבות את שלטונו, והסכים לשורת צעדים סביבתיים במסגרת הממשלה החדשה ולמיתון מסוים של המדיניות הימנית שלו. הממשלה החדשה הושבעה ב-7 בינואר 2020, קורץ נבחר מחדש לקנצלר וקוגלר לסגנו. במאי 2021 נפתחה נגדו חקירה בחשד שמסר הצהרות כוזבות לוועדה בפרלמנט אשר עסקה בפרשת איביזה. הוועדה בדקה גם חשד לנפוטיזם ולמינויים לא-כשרים לתפקידים בחברות ממשלתיות. באוקטובר 2021 נחקר על תפקידו לכאורה בהוצאת כספים פדרליים למפרסם עיתונים תמורת סיקור אוהד. ב-9 באוקטובר 2021 התפטר קורץ מתפקידו כקנצלר אוסטריה עקב החשדות לשחיתות, לאחר שיום קודם לכן דרשה ממנו צמרת המפלגה להתפטר מתפקידו. גם מפלגת הירוקים החברה בקואליציה תמכה בהתפטרותו. ב-2 בדצמבר הודיע על פרישה מוחלטת מהחיים הפוליטיים. בדצמבר 2021 פורסם כי קורץ יעבוד עם המיליארדר פיטר תיל. קורץ ישמש כיועץ ואסטרטג גלובלי בחברת ההשקעות של יזם ההון סיכון, שהיה אחד המשקיעים הראשונים בפייסבוק. בינואר 2023 הקים יחד עם שלו חוליו את חברת דרים, חברה אשר מפתחת פתרונות סייבר מבוססי בינה מלאכותית. ב-18 באוגוסט 2023 הוגש נגדו כתב אישום באשמת במתן עדות שקר בפני ועדת חקירה של הפרלמנט האוסטרי. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. במהלך משבר ההגירה באירופה בשנת 2015, קרא קורץ לשליטה יעילה יותר בגבולות החוץ של האיחוד האירופי, והציג תוכנית של 50 נקודות לאינטגרציה עם התמחות מיוחדת בשפות ותחומים, בשוק העבודה, שלטון החוק והערכים. בשנת 2015 הציע קורץ במסגרת 'חוק האסלאם' החדש לאסור על מימון מסגדים על ידי ישויות מחוץ למדינה, לשלם משכורות לאימאמים ולהסדיר את נוסח הקוראן שניתן להשתמש בו באוסטריה. עם זאת, הוא תמך בזכויות נוספות למוסלמים, כגון הזכות למזון חלאל ותמיכה דתית בצבא. קורץ אמר כי השינויים שהציע נועדו "להילחם בבירור" בהשפעת האסלאם הרדיקלי באוסטריה. החוק עבר בפרלמנט האוסטרי בפברואר 2015, אך לא נכללה בו הסדרת גרסה מורשית של הקוראן. במסגרת הטיהור הממשלתי בטורקיה נגד אנשי השירות האזרחי והצבאי, בתגובה להפיכה הכושלת ביולי 2016, קרא קורץ לשגריר טורקיה להסביר את קשריה של אנקרה להפגנות של אלפי אנשים באוסטריה בתמיכת נשיא טורקיה, רג'פ טאיפ ארדואן. סבסטיאן קורץ נפגש עם נשיא מדינת ישראל שמעון פרס, אפריל 2014 סבסטיאן קורץ נפגש עם ראש ממשלת ישראל בנימין נתניהו, מאי 2016 סבסטיאן קורץ מניח זר ביד ושם, מאי 2016 סבסטיאן קורץ נפגש עם ניצולי שואה אוסטרים בירושלים, מאי 2016 מדיה וקבצים בנושא סבסטיאן קורץ בוויקישיתוף אתר האינטרנט הרשמי של סבסטיאן קורץ סבסטיאן קורץ, ברשת החברתית פייסבוק סבסטיאן קורץ, ברשת החברתית אקס (טוויטר) סבסטיאן קורץ, ברשת החברתית אינסטגרם סבסטיאן קורץ, ברשת החברתית LinkedIn סבסטיאן קורץ, סרטונים בערוץ היוטיוב בן 27, בלי ניסיון. שר החוץ הבא של אוסטריה, באתר ynet, 15 בדצמבר 2013 מאיה לקר, שר חוץ חדש באוסטריה: בן 27, ללא תואר, באתר הארץ, 15 בדצמבר 2013 אסף רונאל, האיש שרוצה להיות קנצלר בגיל 30 וקצת, באתר הארץ, 18 במאי 2017 בלומברג, האוסטרי בן ה-31 שצפוי לגנוב לקים ג'ונג און את התואר, באתר הארץ, 7 באוקטובר 2017 עופר אדרת, בן 31, מטאור פוליטי ומתנגד להגירה: סבסטיאן קורץ צפוי לנצח היום בבחירות באוסטריה, באתר הארץ, 15 באוקטובר 2017 יוסף ישראל, יעשה היסטוריה? בגיל 31, שר החוץ הכריזמטי בדרך להפוך לקנצלר אוסטריה, באתר חדשות עשר, 29 בספטמבר 2017 אלדד בק, "אין באירופה מקום לאנטישמיות, ישנה או חדשה", באתר ישראל היום, 28 בדצמבר 2017 קנצלר אוסטריה: "הממשלה שלי פרו-ישראלית", סרטון באתר יוטיוב, בערוץ ה-YouTube הרשמי של תאגיד השידור הישראלי אייל להמן ואיתמר אייכנר, הילד של אירופה. הקנצלר קורץ, בן 31, מגיע, באתר ynet, 9 ביוני 2018 אסף אוני, ‏אירופה מסתכלת בעניין: ממשלה שמרנית-ירוקה מוקמת באוסטריה, באתר גלובס, 2 בינואר 2020 ניו יורק טיימס, "אתה צריך להחליט אם אתה חבר שלי, או אויב שלי": נחשף הצד האפל של קורץ, באתר הארץ, 18 באוקטובר 2021 Sebastian Kurz: Prinz Gutgelaunt, באתר Profil, דצמבר 2013 (בגרמנית) "Ich kenne Strache. Er hetzt.", באתר Heute, אפריל 2011 (בגרמנית) מאיה לקר, שר חוץ חדש באוסטריה: בן 27, ללא תואר, באתר הארץ, 15 בדצמבר 2013 "Austria swears in EU's youngest foreign minister Sebastian Kurz", באתר BBC News, דצמבר 2013 Sebastian Kurz takes helm of Austrian center-right ahead of poll, באתר פוליטיקו אירופה, 1 ביולי 2017. גיא אלסטר‏, חממה לימין קיצוני: הפחד שהוביל את אוסטריה לבחור בן 31 לקנצלר, באתר וואלה, 16 באוקטובר 2017 נעה לנדאו, עופר אדרת, ישראל תחרים את שרי הימין הקיצוני באוסטריה ותעבוד מול הדרג המקצועי במשרדיהם, באתר הארץ, 18 בדצמבר 2017 רויטרס, טלטלה בממשלת אוסטריה: השוחד "הרוסי" למנהיג הימין הקיצוני, באתר ynet, 18 במאי 2019 AFP, האיש ששיקם את הימין הקיצוני באוסטריה - ונפל, באתר ynet, 19 במאי 2019 ynet וסוכנויות הידיעות, אוסטריה: הקנצלר סבסטיאן קורץ הודח, באתר ynet, 27 במאי 2019 סוכנויות הידיעות, בריגיטה עשתה היסטוריה: לאוסטריה יש קנצלרית, באתר ynet, 3 ביוני 2019 François Murphy, ‏Austria's Kurz back in power with Greens after far-right fiasco, רויטרס, JANUARY 7, 2020 אסף אוני, ‏לראשונה: הירוקים באוסטריה הצטרפו לקואליציה, אך באיזה מחיר?, באתר גלובס, 5 בינואר 2020 ynet, סיכום חדשות העולם: אחמדינג'אד רץ לנשיאות איראן, באתר ynet, 12 במאי 2021 "Austrian leader Sebastian Kurz investigated by corruption inquiry". BBC News (באנגלית בריטית). 2021-05-12. נבדק ב-2021-10-06. "Austria's Kurz, Inner Circle Ensnared in Corruption Probe". Bloomberg.com (באנגלית). 2021-10-06. נבדק ב-2021-10-06. Austria’s Chancellor Kurz under investigation on suspicion of bribery, France 24, ‏2021-10-06 (באנגלית) אנטוניה ימין, בעקבות חשדות לשחיתות: קנצלר אוסטריה פורש מתפקידו, באתר כאן 11, ‏9 באוקטובר 2021 אחרי חשד לשוחד תמורת סיקור חיובי: קנצלר אוסטריה מתפטר, באתר ynet, 9 באוקטובר 2021 חדשות 13, לאחר שנחשד בשוחד לטובת סיקור חיובי: קנצלר אוסטריה לשעבר פורש מהפוליטיקה, באתר ערוץ 13, ‏2 בדצמבר 2021 אחרי שהתפטר עקב פרשת שוחד: קנצלר אוסטריה לשעבר חובר למיליארדר פיטר תיל, באתר TheMarker‏, 31 בדצמבר 2021 Austria ex-Chancellor Kurz charged with false statement – DW – 08/18/2023, dw.com (באנגלית)